Diari Oficial de la Generalitat Valenciana


Sumari del DOGV 4275, del 20-06-2002 (2002/6005)

Notificació al senyor Máximo Silla García. Expedient número R-366/2001.
-----------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6005


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Máximo Silla García. Expedient número R-366/2001. [2002/M6005]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Máximo Silla García, carrer d'Ausiàs March, número 1-7ª, 46129 Carlet, la resolució del recurs d'alçada amb el número de referència interna R-366/2001.
  
Resolució
  
Examinat el recurs d'alçada formulat pel senyor Máximo Silla García contra la resolució del Servici Territorial d'Arquitectura i Habitatge de València, en l'expedient per sol·licitud de visat i d'ajudes econòmiques directes per a l'adquisició d'un habitatge a preu taxat número 46/1T/2033/2000/244.
  
Antecedents de fet
  
1. El senyor Máximo Silla García i la senyora Isabel Zamora Piquer, adquirents d'un habitatge ja construït (VYC), per mitjà d'escriptura de compravenda amb data 18 de setembre de 2000, van presentar en el Servici Territorial d'Arquitectura i Habitatge de València, sol·licitud de visat i d'ajudes econòmiques directes el dia 20 de novembre del dit any.
  
2. Per mitjà de l'escrit, remés per carta certificada amb justificant de recepció amb data 19 de desembre de 2000, el Servici Territorial va requerir els interessats, en virtut del que disposa l'article 76, en relació amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), modificada per la Llei 4/1999, de 13 de gener, a fi d'esmenar les objeccions que en el dit escrit s'indicaven.
  
3. Davant de l'incompliment del requeriment, per mitjà d'escrit amb data 27 de febrer de 2001, el Servici Territorial va comunicar als interessats, segons el que disposa l'article 92 de la mencionada Llei 30/1992, de 26 de novembre, LRJAP i PAC, que disposaven d'un termini màxim de tres mesos per a complir este, i se'ls advertix que, si no ho fan, es procediria a dictar la resolució per la qual es declarà la caducitat i el consegüent arxiu de l'expedient.
  
Segons consta en el revers del justificant de recepció que es troba en l'expedient la dita notificació va ser rebuda el 15 de març de 2001.
  
4. A la vista de l'expedient, transcorregut el termini de tres mesos concedit, el cap del Servici Territorial, amb data 24 de setembre de 2001, va dictar resolució per la qual es declarava la caducitat del procediment iniciat a sol·licitud de l'interessat, amb arxiu de totes les actuacions practicades en este, ja que no han sigut esmenades les objeccions següents:
  
- Falta: una fotocòpia compulsada dels DNI d'estos dos sol·licitants.
  
- Falta: en relació amb Máximo Silla García i Isabel Zamora Piquer:
  
- En el supòsit de tindre l'obligació fiscal d'autoliquidar l'impost sobre la renda de les persones físiques, hauran de presentar les declaracions del citat impost de tots els membres de la seua unitat familiar, corresponents al període impositiu immediatament anterior, amb termini de presentació vençut (I.KCF 2438) a la sol·licitud de finançament qualificat.
  
- En el cas que algun dels membres de la seua unitat familiar no tinga obligació fiscal de realitzar-la, hauran de presentar la notificació-liquidació dels càlculs efectuats per l'Agència Tributària en relació amb la sol·licitud de devolució (models 104 o 105).
  
- En el cas que no hagueren tingut obligació fiscal de realitzar la declaració del IRPF i que tampoc hagueren cursat les sol·licituds de devolució ràpida (models 104 o 105), hauran de presentar la declaració responsable dels ingressos percebuts durant l'any 99, per cada un dels membres de la unitat familiar que es troben en este supòsit, i s'haurà d'adjuntar a esta la documentació següent: informe de vida laboral, certificat o certificats de retencions emesos per les empreses en què haja prestat servicis, contracte o contractes de treball, pròrrogues d'estos, nòmines; en el supòsit de pensionista, el certificat de la pensió i si es tracta de treballadors amb prestació o subsidi de desocupació, es presentarà el certificat de l'INEM: tot això, sense perjuí que puguen acreditar qualsevol altre rendiment computable a l'efecte de determinar la base impossible de l'impost sobre la renda de les persones físiques.
  
- Falta: hauran de presentar una fotocòpia compulsada de l'escriptura de compravenda. La fotocòpia aportada en la sol·licitud d'ajudes no està compulsada.
  
- Falta: hauran d'aportar una modificació de l'escriptura de compravenda de l'habitatge objecte de l'expedient en el sentit que consten expressament, per mitjà de clàusula, que el comprador es compromet a obtindre préstec qualificat.
  
- Atés que en l'escriptura de compravenda no consta la clàusula obligatòria de no cessió, haurà de practicar-se l'oportuna rectificació de l'escriptura i s'inclou la següent clàusula com establix l'article 12 Reial Decret 1.186/1998, de 12 de juny, en relació amb l'article 14 Decret 173/1998, de 20 d'octubre: «L'habitatge objecte de la present compravenda, no podrà ser cedida inter vius per cap títol durant el termini de cinc anys, comptador des de la formalització del préstec qualificat, sense cancel·lar este i demanar autorització dels Servicis Territorials d'Arquitectura i Habitatge, després del reintegrament previ a les administracions concedents de les ajudes, la totalitat dels imports rebuts, incrementats amb els interessos legals meritats des de la seua percepció». Haurà de presentar una fotocòpia compulsada de l'escriptura rectificada, una vegada presentada en el Registre de la Propietat.
  
- En l'escriptura no consta la clàusula obligatòria de residència habitual, per la qual cosa s'haurà de practicar l'oportuna rectificació de l'escriptura, i s'inclou la clàusula següent: «La part compradora manifesta que l'habitatge adquirit serà destinat a residència habitual i permanent, i es compromet a ocupar-lo en el termini de tres mesos des de la seua entrega, excepte pròrroga autoritzada per l'administració competent». Haurà de presentar una fotocòpia de l'escriptura rectificada, una vegada presentada en el Registre de la Propietat.
  
Segons consta en l'expedient la dita resolució va ser rebuda en 13 d'octubre de 2001.
  
5. Contra la citada resolució, el senyor Máximo Silla García va interposar recurs d'alçada en el termini i en la forma adequada, amb les al·legacions que consten en este i als quals ens remetem en benefici de la brevetat. Junt amb l'escrit de recurs s'adjunta:
  
- Escriptura amb la inclusió de les clàusules obligatòries.
  
- Fotocòpia compulsada dels DNI dels sol·licitants.
  
- Declaració de la renda de l'exercici 1999 de la senyora Isabel Zamora Piquer.
  
- Declaració responsable del senyor Máximo Silla.
  
Fonaments de dret
  
1. Esta Direcció General és competent per a la resolució del present recurs d'alçada, tant per allò que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener de 2002).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
3. Segons el que establix l'article 92 de la Llei 30/1992, de 26 de novembre, LRJAP i PAC, «En els procediment iniciats a sol·licitud de l'interessat, quan es produïsca la seua paralització per causa imputable a este, l'administració li advertirà que, transcorreguts tres mesos, es produirà la caducitat d'este. Consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat».
  
4. Així mateix, l'article 47 de la mencionada Llei 30/1992 disposa que «Els termes i terminis establits en esta o en d'altres lleis obliguen les autoritats i el personal al servici de les administracions públiques competents per a la tramitació dels assumptes, així com als interessats en estos».
  
5. En el cas que ens ocupa, examinada la documentació que es troba en l'expedient es comprova:
  
1r. Que en la tramitació de l'expedient s'han complit tots els requisits procedimentals i específicament, el requeriment d'esmena de les objeccions i l'advertiment de caducitat d'acord amb el que disposen els articles 76 i 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2n. Que la documentació aportada pel recurrent, no desvirtua el fet que des de la data de rebut del requeriment fins a la data en què es va dictar la resolució de caducitat i consegüent arxiu de l'expedient, van transcórrer àmpliament en la instrucció de l'expedient els terminis assenyalats en la legislació vigent.
  
3r. Que la documentació que acompanya el recurs s'ha presentat una vegada incomplits els terminis per a aportar documents o esmenar les faltes de l'expedient, segons el que disposa l'article 92 en relació amb l'article 57.2 de la Llei 30/1992, de 26 de novembre.
  
6. La concessió per part de l'administració de les ajudes econòmiques per a adquisició d'habitatge, constituïx en principi una activitat reglada a la qual s'ha de subjectar l'activitat administrativa, cosa que no permet a l'òrgan que resol, decidir ponderant les circumstàncies que concorren en cada cas a fi de no convertir el control en arbitrarietat.
  
Per tot el que s'ha exposat, no desvirtuant allò que s'ha adduït pel recurrent el contingut de la resolució de caducitat impugnada, procedix confirmar esta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada interposat pel senyor Máximo Silla García contra la Resolució del Servici Territorial d'Arquitectura i Habitatge de València, amb data 24 de setembre de 2001, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime convenient.